作者:呂巖
標題:鄂渚悟道歌
內容:縱橫天際為閑客，時遇季秋重陽節。陰雲一布遍長空，試問鄰公可相傳，一言許肯更無難。數篇奇怪文入手，恍惚之中見有物，狀如日輪明突屼。自言便是丹砂精，不用鉛，不用汞，還丹須向爐中種。玄中之玄號真鉛，丹砂一粒名千般，一中有一為丹母。火莫燃，水莫凍，龍吞玄寶忽升飛，飛龍被我捉來騎。一翥上朝歸碧落，自從修到無為地，始覺奇之又怪之。